Bedrog van tot R1,2 miljard by EOH ontdek | Netwerk24
Deur Hanlie Stadler 16 Julie 2019 08:22
ENSafrica sal EOH tweemaandeliks inlig oor wat hy verder moet ondersoek en regstellende stappe wat gedoen moet word. “EOH sal voortgaan om die finansiële impak van die bevindings te assesseer.”
EOH het Maandagmiddag aangekondig drie direkteure het bedank, maar vir twee van hulle word geen rede aangevoer nie.
Pumeza Bam was die afgelope twee jaar ’n nie-uitvoerende direkteur van EOH en van sy filiale se direksies en trusts, en voor dit sewe jaar lank ’n uitvoerende direkteur. Haar bedanking is vanaf 12 Julie van krag.
Zunaid Mayet, uitvoerende hoof van die EOH-filiaal Nextec, het uit dié pos bedank, sowel as uit die direksies van verskeie EOH-filiale. Hy was tien jaar lank by EOH. EOH loof hom vir die skepping van Nextec en dat hy “die wiele aan die rol gesit het om korporatiewe prosesse te verbeter”. Sy bedanking is ook vanaf 12 Julie van krag, maar hy sal nog tot 31 Oktober help met die oorgang by Nextec. Hy “beoog om op ’n nuwe entrepreneuriese projek aan te pak”, volgens EOH.
Rob Godlonton, uitvoerende hoof van EOH se afdeling vir informasie- en kommunikasietegnologie (IKT), het uit dié pos bedank, sowel as uit verskeie EOH-filiale se direksies. Godlonton is al elf jaar by EOH en het die maatskappy “met energie en toewyding” gedien, volgens die maatskappy. Sy bedanking is vanaf 12 Julie van krag, maar hy sal tot 31 Oktober help met die oorgang by die IKT-afdelinng.In die Sens-verklaring word die drie vir hul toewyding en bydrae tot EOH bedank.